題敦煌千龕窟（題擬）
作者：張盈潤
朝代：唐

paragraphs: 久事公門奉駈馳，累沐鴻恩納效微。
昨登長坡上大阪，走下深谷覩花池。
傍通重開千龕窟，此谷昔聞萬佛輝。
瑞草芳芬而錦繡，祥鳥每常遶樹飛。
愚情從今歸真教，世間濁濫誓不歸。
（乾祐二年六月廿三日節度押衙張盈潤題。
見敦煌莫高窟第一○八窟窟檐南壁外側題壁，據《敦煌莫高窟供養人題記》。
）。